নুপিডিয়া

নুপিডিয়া ()  ছিল ইংরেজি ভাষায় ওয়েব ভিত্তিক একটি ইন্টারনেট বিশ্বকোষ যার নিবন্ধ সমুহ মুক্ত কন্টেন্ট লাইসেন্সের আওতায় উপযুক্ত বিষয়ে দক্ষ স্বেচ্ছাসেবী অবদানকারী কর্তৃক লিখিত এবং বিশেষজ্ঞ সম্পাদকদের দ্বারা পর্যালোচনার পর প্রকাশিত হতো। এর প্রতিষ্ঠাতা জিমি ওয়েলস, পরিচালনায় বোমিস ও প্রধান সম্পাদকের ভূমিকায় ছিলেন ল্যারি স্যাঙ্গার। নুপিডিয়া মার্চ ২০০০ সাল থেকে সেপ্টেম্বর ২০০৩ সাল পর্যন্ত কার্যকর ছিল। যদিও এটিকে উইকিপিডিয়ার পূর্বসূরী মনে করা হলেও উইকিপিডিয়ার মতো এখানে লাইভ সম্পাদনার সুবিধা ছিলনা, নুপিডিয়ায় নিবন্ধের বিষয়বস্তু নিয়ন্ত্রণের জন্যে সাত-স্তরের অনুমোদন প্রক্রিয়া নীতি অনুসৃত হতো। নুপিডিয়ার নিয়ম-নীতি ছিল একটি বিশেষজ্ঞ কমিটির মাধ্যমে পূর্বপরিকল্পিত, যার ফলে এর শুরুর প্রথম বছরে মাত্র ২১টি অনুমোদিত নিবন্ধ ছিল; সে তুলনায় উইকিপিডিয়ায় প্রথম মাসে দুইশো নিবন্ধ এবং বছরে ছিল ১৮ হাজার।

 ইতিহাস 
১৯৯৯ সালের অক্টোবরে জিমি ওয়েলস অনলাইন বিশ্বকোষ গড়ার পরিকল্পনা শুরু করেন এবং ২০০০ সালের জানুয়ারিতে তিনি ল্যারি স্যাঙ্গারকে প্রকল্পটির দায়িত্ব দেন। প্রকল্পটি আনুষ্ঠানিকভাবে চালু হয় ৯ মার্চ ২০০০ তারিখে। তবে ২০০০ সালের নভেম্বরে মাত্র দুটি পূর্ণাঙ্গ প্রবন্ধ প্রকাশিত হয়েছিল।

শুরু থেকেই নিউপিডিয়া ছিল একটি মুক্ত কনটেন্ট বিশ্বকোষ, যেখানে বোমিস অনলাইন বিজ্ঞাপন থেকে আয় করার পরিকল্পনা করেছিল। প্রথমে এটি নিজস্ব লাইসেন্স “নিউপিডিয়া ওপেন কনটেন্ট লাইসেন্স” ব্যবহার করত। ২০০১ সালের জানুয়ারিতে রিচার্ড স্টলম্যান এবং ফ্রি সফটওয়্যার ফাউন্ডেশন-এর প্রস্তাবে এটি জিএনইউ মুক্ত ডকুমেন্টেশন লাইসেন্স গ্রহণ করে। একই বছরের জানুয়ারিতে নিউপিডিয়ার একটি পার্শ্বপ্রকল্প হিসেবে উইকিপিডিয়া শুরু হয়, যাতে প্রবন্ধগুলো পর্যালোচনার আগে সহযোগিতামূলকভাবে তৈরি করা যেত। এই প্রকল্প উভয় দিক থেকেই আগ্রহ আকর্ষণ করে, কারণ এটি জিএনই বিশ্বকোষ-এর মতো কম আমলাতান্ত্রিক কাঠামো সরবরাহ করেছিল। ফলস্বরূপ, জিএনই প্রকল্প আর তেমনভাবে গড়ে উঠতে পারেনি এবং সম্ভাব্য প্রতিযোগিতা এড়ানো যায়। উইকিপিডিয়া দ্রুত বিকশিত হয় এবং নিজস্ব গতিতে স্বাধীনভাবে পরিচালিত হতে শুরু করে, যদিও শুরুতে ল্যারি স্যাঙ্গার নিউপিডিয়ার প্রধান সম্পাদক হিসেবে উইকিপিডিয়ার কার্যক্রমও সমন্বয় করতেন।

উইকিপিডিয়ার কারণে জিএনই প্রকল্প যেমন বিলুপ্ত হয়েছিল, তেমনি নিউপিডিয়ার পতনও ত্বরান্বিত হয়। ইন্টারনেট অর্থনীতির পতনের কারণে জিমি ওয়েলস ২০০১ সালের ডিসেম্বরে প্রধান সম্পাদককে বেতন দেওয়া বন্ধ করার সিদ্ধান্ত নেন, এবং এর কিছুদিন পরই ল্যারি স্যাঙ্গার উভয় প্রকল্প থেকে সরে দাঁড়ান। তার চলে যাওয়ার পর নিউপিডিয়া ধীরে ধীরে পেছনে পড়ে যায়; ২০০১ সালের পর কেবল দুটি প্রবন্ধই সম্পূর্ণ অনুমোদিত হয়েছিল। ধীরে ধীরে এটি নিষ্ক্রিয় হয়ে পড়ে। মাঝে মাঝে প্রস্তাব উঠেছিল নিউপিডিয়াকে উইকিপিডিয়ার অনুমোদিত প্রবন্ধগুলোর একটি স্থিতিশীল সংস্করণ হিসেবে রূপান্তর করার, কিন্তু তা কখনো বাস্তবায়িত হয়নি। ২০০৩ সালের সেপ্টেম্বর মাসে নিউপিডিয়ার সার্ভার নষ্ট হয়ে যায়। পরে নিউপিডিয়ার প্রবন্ধসমূহ উইকিপিডিয়া-তে অন্তর্ভুক্ত করা হয়।Waters 2010, pp. 179–180

সম্পাদকীয় প্রক্রিয়া

নু-পিডিয়ার সাত ধাপের একটি সম্পাদকীয় প্রক্রিয়া ছিল। ধাপগুলো হলো:
 দায়িত্ব বণ্টন
 প্রধান সমালোচক নির্বাচন
 প্রধান সমালোচনা
 উন্মুক্ত সমালোচনা
 প্রধান সম্পাদনা
 উন্মুক্ত সম্পাদনা
 চূড়ান্ত অনুমোদন ও সংশোধন

লেখকদের বিশেষজ্ঞ জ্ঞান থাকার প্রত্যাশা করা হতো (যদিও "বিশেষজ্ঞ" শব্দটির সংজ্ঞা কিছুটা নমনীয়ভাবে ব্যবহার করা হতো। এও স্বীকার করা হয়েছিল যে, কিছু প্রবন্ধ একজন দক্ষ লেখকও লিখতে পারেন, যদিও তিনি সরাসরি বিশেষজ্ঞ না হন)। আর প্রবন্ধ প্রকাশের জন্য অনুমোদন দেওয়া সম্পাদকদের "নিজ নিজ ক্ষেত্রে প্রকৃত বিশেষজ্ঞ হতে হবে এবং (অল্প কিছু ব্যতিক্রম ছাড়া) তাদের পিএইচডি ডিগ্রি থাকতে হবে।"

ল্যারি স্যাঙ্গার নু-পিডিয়ার প্রাথমিক নীতি ও পদ্ধতি নির্ধারণে রুথ ইফচারের ওপর নির্ভর করতেন এবং ঘনিষ্ঠভাবে কাজ করতেন। একাধিক উচ্চশিক্ষা ডিগ্রিধারী ইফচার ছিলেন একজন কম্পিউটার প্রোগ্রামার এবং সাবেক কপি এডিটর। তিনি স্বেচ্ছাসেবক প্রধান কপি এডিটর হতে সম্মত হন।

সফটওয়্যার উন্নয়ন
নু-পিডিয়া চালিত হতো নু-পিকোড নামক সমবায়ী সফটওয়্যার দিয়ে। নু-পিকোড একটি মুক্ত / ওপেন সোর্স সফটওয়্যার, যা GNU General Public License এর অধীনে প্রকাশিত। এটি বৃহৎ সহকর্মী মূল্যায়ন প্রকল্পের জন্য নকশা করা হয়েছিল। নু-পিডিয়ার CVS রেপোজিটরির মাধ্যমে কোডটি পাওয়া যেত।

এই প্রকল্পের অংশ হিসেবে মূল সফটওয়্যারের একটি নতুন সংস্করণ (যার নাম রাখা হয়েছিল "নু-নু-পিডিয়া") উন্নয়নের কাজ চলছিল। নু-নু-পিডিয়া সোর্সফোর্জ-এ পরীক্ষামূলকভাবে চালানো হয়েছিল, তবে এটি কখনোই এমন পর্যায়ে পৌঁছায়নি যাতে মূল সফটওয়্যারকে প্রতিস্থাপন করতে পারে।

আরও দেখুন

 অনলাইন বিশ্বকোষের তালিকা
 উইকির তালিকা
 এনসাইক্লোপিডিয়া ব্রিটানিকা
 স্কলারপিডিয়া

আরো দেখুন
 অনলাইন বিশ্বকোষের তালিকা
 উইকিপিডিয়া

তথ্যসূত্র

আরো পড়ুন
 Larry Sanger, The Early History of Nupedia and Wikipedia: A Memoir Part 1 and Part 2. Slashdot, April 2005.
 Larry Sanger, "Nupedia.com Statement of Editorial Policy, Version 2.1," Printable Version dated May 10, 2000.
 Larry Sanger, "Nupedia.com Statement of Editorial Policy, Version 3.2," Printable Version dated June 23, 2000.

বহিঃসংযোগ

 Earlier versions of Nupedia (from the Internet Archive)
 Nupedia  - revived Nupedia on Wikia

বিষয়শ্রেণী:উইকিপিডিয়ার ইতিহাস
বিষয়শ্রেণী:২০০০-এ প্রতিষ্ঠিত ইন্টারনেট সম্পত্তি
বিষয়শ্রেণী:জিমি ওয়েলস
বিষয়শ্রেণী:বিলুপ্ত ওয়েবসাইট